rejauldu/bengali-wikipedia huggingface dataset:
আতা উল হক কাসমি (পাঞ্জাবি, ) হলেন একজন পাকিস্তানি কূটনীতিক, কলাম লেখক, নাট্যকার এবং কবি। তিনি প্রায় বিশটি বই রচনা করেছেন ও পাকিস্তানের শীর্ষস্থানীয় সংবাদপত্রের জন্য বিভিন্ন বিষয়ে অনেক কলাম লিখেছেন।পাকিস্তান টাইমস (সংবাদপত্র)-এ আতা উল হক কাসমির প্রোফাইল   প্রারম্ভিক জীবন এবং কর্মজীবন  কাসমি ১৯৪৩ সালে পাঞ্জাবের অমৃতসরে জন্মগ্রহণ করেন। তার পরিবার মূলত কাশ্মীরি বংশোদ্ভূত। তার পিতা মাওলানা বাহাউল হক কাসমি অমৃতসরের মাও উচ্চ বিদ্যালয় এবং মাও কলেজে শিক্ষকতা করেছিলেন। ১৯৪৭ সালে পাকিস্তানের স্বাধীনতা লাভের পর, তার পরিবার পাকিস্তানে চলে আসে। তারা প্রথমে ওয়াজিরাবাদে বসতি স্থাপন করেন কিন্তু পরে লাহোরে চলে আসেন। আতা-উল হক কাসেমি লাহোরে উচ্চ বিদ্যালয়ে পড়াশুনা করেন। এরপর তিনি লাহোরের মাও কলেজ থেকে স্নাতক লাভ করেন। আতা উল হক কাসমি প্রথমে উর্দু ভাষার সংবাদপত্র নওয়া-ই-ওয়াক্তে সহকারী সম্পাদক হিসাবে যোগদান করেন। প্রখ্যাত সাংবাদিক মজিদ নিজামী এই পত্রিকার সম্পাদক ছিলেন। পরে তিনি দৈনিক জং এবং অন্যান্য অনেক পত্রিকায় কলাম লিখতে শুরু করেন।  কাসমির কলামের অন্যতম বৈশিষ্ট্য ছিল তিনি সমাজের সামাজিক বৈষম্যগুলি ব্যঙ্গাত্মক রচনার মাধ্যমে তুলে ধরতেন। এছাড়া তিনি তার স্বৈরশাসন বিরোধী অবস্থান স্ব-কলামগুলিতে সাহসের সাথে তুলে ধরেন। দেশের গুরুতর বিষয়গুলিও হাস্যরসাত্মকভাবে তুলে ধরে লেখার কারণে তার লিখন শৈলী সমসাময়িক অন্যান্য লেখকদের থেকে আলাদা ছিল।  আতা উল হক কাসমি ১৯৯৭ থেকে ১৯৯৯ সাল পর্যন্ত নরওয়ে ও থাইল্যান্ডে পাকিস্তানের রাষ্ট্রদূত হিসেবে দায়িত্ব পালন করেন।পাকিস্তান প্রেস ফাউন্ডেশনের ওয়েবসাইটে আতা উল হক কাসমির প্রোফাইল তার বই এবং সংবাদপত্রের কলামগুলির মধ্যে রয়েছে "কলাম তামাম", "শার গোশিয়ান", "হান্সনা রোনা মানা হে", "মাজিদ গঞ্জে ফারিস্তে" ইত্যাদি। তার রচিত টিভি ধারাবাহিক নাটকের মধ্যে রয়েছে সর্বাধিক জনপ্রিয় পিটিভির নাটক "খাজা অ্যান্ড সন" (১৯৮৮), "শব দাইগ" এবং "শিদা তাল্লি" নামে পরিচিত "আপ কা খাদিম"। 'শব দাইগ' ও 'শীদা তাল্লি' পরিচালনা ও প্রযোজনা করেছেন মুশতাক চৌধুরী। তাঁর ভ্রমণকাহিনীর মধ্যে "শোক-ই-আওয়ারগি" এবং "গোরন কে দেস মে" পাঠকদের মধ্যে ব্যাপকভাবে জনপ্রিয়তা লাভ করে। ২০১৫ সালের গোড়ার দিকে, তিনি লাহোর শিল্পকলা পরিষদের সম্মানসূচক চেয়ারম্যান হিসাবে দায়িত্ব পালন করন।  প্রবীণ পাকিস্তানি সাংবাদিক আলতাফ গওহর একবার তাকে পাকিস্তানের সবচেয়ে মজাদার সংবাদপত্রের কলামলেখক হিসাবে অভিহিত করেন। প্রখ্যাত লেখক মুশতাক আহমেদ ইউসুফি তাকে দেশের শ্রেষ্ঠ সংবাদপত্রের কলামলেখক বলে অভিহিত করেন। তিনি ৫২ বছর ধরে সাংবাদিকতা করছেন।Ata ul Haq Qasmi appointed Chairman of Pakistan Television Corporation on Aaj TV website   ২০১৫ সালে, তিনি রাষ্ট্রীয় মালিকানাধীন প্রতিষ্ঠান পাকিস্তান টেলিভিশন কর্পোরেশনের চেয়ারম্যান নিযুক্ত হন, যেখানে তিনি ২০১৭ সালের ডিসেম্বর পর্যন্ত দায়িত্ব পালন করেন। তিনি নাট্যকার হিসাবে ৩৫ বছরেরও বেশি সময় ধরে পাকিস্তানি টেলিভিশনের সাথে যুক্ত।   পুরস্কার এবং স্বীকৃতি   ১৯৯১ সালে পাকিস্তানের রাষ্ট্রপতি কর্তৃক তমঘা-ই হাসিন কারকারদেগি পুরস্কার  পাকিস্তানের রাষ্ট্রপতি কর্তৃক সিতারা-ই-ইমতিয়াজ পুরস্কার  ২০১৪ সালে পাকিস্তানের রাষ্ট্রপতি কর্তৃক হিলাল-ই-ইমতিয়াজ পুরস্কার   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪৩-এ জন্ম বিষয়শ্রেণী:উর্দু ভাষার লেখক বিষয়শ্রেণী:হিলাল-ই-ইমতিয়াজ প্রাপক বিষয়শ্রেণী:সিতারা-ই-ইমতিয়াজ প্রাপক বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:কাশ্মীরি বংশোদ্ভূত পাকিস্তানি ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:পাকিস্তানি কলাম লেখক
বাংলাদেশ নৌবাহিনী জাহাজ (সংক্ষেপেঃ বানৌজা) তিস্তা বাংলাদেশ নৌবাহিনীর একটি ক্রালজেভিকা-শ্রেণীর টহল জাহাজ। এটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।   ইতিহাস  বানৌজা তিস্তা হলো টাইপ ৫০১ ক্রালজেভিকা-শ্রেণির টহল জাহাজ। এটি ১৯৫২ সালে যুগোস্লাভিয়া নৌবাহিনীর জন্য পিবিআর ৫০৫ হিসেবে নির্মিত হয়। পরবর্তীতে ১৯৭৫ সালে তৎকালীন রাষ্ট্রপতি বঙ্গবন্ধু শেখ মুজিবুর রহমান যুগোস্লাভিয়া থেকে বাংলাদেশ নৌবাহিনীর জন্য সংগ্রহ করেন। অবশেষে ৬ জুন, ১৯৭৫ সালে জাহাজটি নৌবাহিনীতে কমিশন লাভ করে। ১৯৯৮ সালে জাহাজটির ইঞ্জিন পরিবর্তন এবং পুনঃসংস্কার করা হয়।। ৯ নভেম্বর, ২০২২ সালে জাহাজটি আনুষ্ঠানিকভাবে নৌবাহিনী থেকে ডিকমিশন করা হয়।   বৈশিষ্ট্য ও যান্ত্রিক কাঠামো  বানৌজা তিস্তা জাহাজটির দৈর্ঘ্য , প্রস্থ  এবং গভীরতা । জাহাজটিতে রয়েছে ২টি ম্যান ভি৮ভি ৩০/৩৮ ডিজেল ৩,৩০০ এইচপি (এম) (২.৪২ এমডব্লিউ) ইঞ্জিন। যার ফলে জাহাজটি ঘন্টায় সর্বোচ্চ  গতিতে চলতে সক্ষম। এছাড়াও রয়েছে ১টি ডেক্কা ১২২৯; আই-ব্যান্ড সার্ফেস সার্চ রাডার এবং ১টি ওসিইউ ২ হাল-মাউনন্টেড এ্যক্টিভ হাই ফ্রিকোয়েন্সি সোনার।   রণসজ্জা  বানৌজা তিস্তা জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:  ২টি বোর্ফোস ৪০ মিমি এল/৭০ কামান;  ৪টি ওরলিকন ২০ মিমি কামান;  ২টি ১২৮ মিমি রকেট লঞ্চার;  ২টি মার্ক-৬ ডেপ্ট চার্জ লঞ্চার;  ২টি ডেপ্ট চার্জ রেক।  তথ্যসূত্র  বিষয়শ্রেণী:বাংলাদেশ নৌবাহিনীর জাহাজ বিষয়শ্রেণী:বাংলাদেশ নৌবাহিনীর ডুবোজাহাজ বিধ্বংসী জাহাজ
ক্যাথারিনা ইসাবেলা "ইন" ড্যালেস (১৮ অক্টোবর ১৯৩১- ১০ জানুয়ারি ১৯৯৪) ছিলেন নেদারল্যান্ডস লেবার পার্টির (পিভিডিএ) একজন রাজনীতিবিদ এবং সমাজকর্মী।  Ien Dales (1931-1994) Absolutefacts.nl  তিনি ১৯৫৩ সালের ফেব্রুয়ারি থেকে ১৯৭৭ সালের সেপ্টেম্বর পর্যন্ত সমাজকর্মী হিসাবে এবং ১৯৭৭ সালের সেপ্টেম্বর থেকে ১৯৮১ সালের সেপ্টেম্বর পর্যন্ত রটার্ডাম পৌরসভার বেসামরিক কর্মচারীরূপে সমাজসেবা পরিচালিকা হিসাবে কাজ করেছিলেন। ১৯৮১ সালের নির্বাচনের পরে তিনি দ্বিতীয় ভ্যান অ্যাগ্ট মন্ত্রিপরিষদের সামাজিক কার্যক্রম ও কর্মসংস্থান বিষয়ক রাজ্যসচিব পদে নিযুক্ত হয়েছিলেন এবং ১১ সেপ্টেম্বর দায়িত্ব গ্রহণ করেছিলেন। ১৯৮২ সালের ১২ মে পর্যন্ত ভ্যান অ্যাগ্ট মন্ত্রিপরিষদ দ্বিতীয় মেয়াদে মাত্র সাত মাস কার্যকর ছিল এবং ২৯ মে তারিখে তৃতীয় ভ্যান অ্যাগ্ট তত্ত্বাবধায়ক মন্ত্রিপরিষদ দায়িত্ব গ্রহণ করেছিল।  ১৯৮২ সালের নির্বাচনের পরে ড্যালেস হাউস অফ রিপ্রেজেন্টেটিভের সদস্য নির্বাচিত হয়েছিলেন এবং ১৬ সেপ্টেম্বরে দায়িত্ব গ্রহণ করেছিলেন। ১৯৮৭ সালের এপ্রিলে তিনি নিজমেগেনের মেয়র পদে মনোনীত হয়েছিলেন। মেয়র হিসাবে প্রতিষ্ঠিত হয়ে ১৯৮৭ সালের ১৬ মে দায়িত্ব গ্রহণের পরে তিনি হাউস অফ রিপ্রেজেন্টেটিভে থেকে পদত্যাগ করেছিলেন। ১৯৮৯ সালের নির্বাচনের পরে তিনি তিনি তৃতীয় লুবার্স মন্ত্রিপরিষদে স্বরাষ্ট্রমন্ত্রী হিসাবে নিযুক্ত হয়েছিলেন এবং ১৯৮৯ সালের ৭ নভেম্বরে দায়িত্ব গ্রহণ করেছিলেন।  ব্যবস্থাপনা পরিচালক ও মধ্যস্থতাকারী হিসাবে তার দক্ষতার সুখ্যাতি ছিল। তিনি নেদারল্যান্ডসের সরকারের দ্বিতীয় স্বীকৃত-এলজিবিটি মন্ত্রী এবং প্রথম উভকামী হিসাবে এই গৌরব অর্জন করেছিলেন। তিনি তার সহকর্মী লেবার পার্টির রাজনীতিবিদ এলিজাবেথ স্মিথজের সাথে সম্পর্কাবদ্ধ ছিলেন। বেশ কয়েক বছর যাবৎ এই ঘটনাটি ওলন্দাজ রাজনীতিতে রাখঢাকের একটি বিষয় ছিল।  ১৯৯৪ সালের ১০ জানুয়ারিতে ইন ড্যালেস ইউট্রেখ্টে‌ তার নিজ বাড়িতে মারাত্মক হৃদযান্ত্রিক বৈকল্যের (হার্ট অ্যাটাক) পরে মৃত্যুবরণ করেছিলেন।   সম্মাননা  সম্মাননা পদক ফিতা সম্মাননা দেশ তারিখ মন্তব্য 80x80পিক্সেল নাইট অফ দ্য অর্ডার অফ দ্য নেদারল্যান্ডস লায়ন নেদারল্যান্ডস ৯ সেপ্টেম্বর ১৯৮২   তথ্যসূত্র   বিষয়শ্রেণী:নারী সমাজকর্মী বিষয়শ্রেণী:১৯৯৪-এ মৃত্যু বিষয়শ্রেণী:১৯৩১-এ জন্ম বিষয়শ্রেণী:আমস্টারডাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ওলন্দাজ রাজনীতিবিদ বিষয়শ্রেণী:উভকামী রাজনীতিবিদ বিষয়শ্রেণী:ডাচ সমাজকর্মী বিষয়শ্রেণী:লেবার পার্টি (নেদারল্যান্ডস)-এর রাজনীতিবিদ বিষয়শ্রেণী:নিজমেগেনের মেয়র বিষয়শ্রেণী:নেদারল্যান্ডসের নারী মন্ত্রী বিষয়শ্রেণী:২০শ শতাব্দীর ওলন্দাজ নারী রাজনীতিবিদ
হারুলিয়া মসজিদ বাংলাদেশের ময়মনসিংহ বিভাগের নেত্রকোনা জেলার কেন্দুয়া উপজেলার মোজাফরপুর ইউনিয়নের হারুলিয়া গ্রামে অবস্থিত একটি প্রাচীন মসজিদ। এটি এক গম্বুজ বিশিষ্ট ছোট আকারের স্থাপনা। মসজিদটির সঠিক নির্মাণকাল বা ইতিহাস সম্পর্কে স্থানীয়ভাবে নির্দিষ্ট তথ্য জানা যায় না। স্থানীয়ভাবে এটি গাইনের মসজিদ নামেও পরিচিত।   ইতিহাস  হারুলিয়া মসজিদের নির্মাণকাল নিয়ে সুনির্দিষ্ট কোনো দালিলিক প্রমাণ পাওয়া যায়নি। স্থানীয় জনশ্রুতি অনুযায়ী, মসজিদটি প্রায় ১২০০ খ্রিস্টাব্দে নির্মিত হয়েছিল। তবে গবেষকদের মতে, স্থাপত্যশৈলী ও অন্যান্য উপাত্ত বিশ্লেষণ করে দেখা যায় যে, মসজিদটি ১৭০০ খ্রিস্টাব্দের পর কোনো সময় নির্মিত হওয়ার সম্ভাবনা বেশি।  এলাকাবাসীর দাবী, মসজিদে একটি পাথর ছিল যাতে আরবি ও ফারসি ভাষায় সেটিতে আরবিতে একটি সন লিখা ছিলো। দুই বছর আগে সেটি চুরি হয়ে যায়। স্থানীয়রা তারা হিজরি ওই সনটি হিসেবে করে ১২০০ খ্রীস্টাব্দ বের করেন। মসজিদের বর্তমান ইমাম মো. নিজাম উদ্দিন জানান, তার পূর্বসূরি ইমাম উক্ত পাথরটি দেখেছিলেন এবং সেখানে হিজরি সন উল্লেখ ছিল।  কিছু জনশ্রুতি অনুযায়ী, মুঘল শাসনামলে ইখতিয়ার উদ্দিন মুহাম্মদ বিন বখতিয়ার খলজীর এক অনুসারী শাইখ মোহাম্মদ ইয়ার নামের ধর্মপ্রাণ ব্যক্তি মসজিদটি প্রতিষ্ঠা করেন। তবে এ সম্পর্কিত কোনো সরকারি উদ্যোগ বা গবেষণা না থাকায় মসজিদটির প্রকৃত ইতিহাস এখনো অনিশ্চিত রয়ে গেছে।  স্থাপত্যকলা  মসজিদটির মোট আয়তন জমির প্রায় ৭ শতাংশের ওপর বিস্তৃত। এর চার কোণায় চারটি পিলার রয়েছে, যার শীর্ষভাগে কলসাকৃতি গম্বুজাকৃতির কারুকাজ দেখা যায়। চৌকোণ নকশার এই মসজিদের ছাদে একটি বড় গম্বুজ রয়েছে। মসজিদের উত্তর, পূর্ব ও দক্ষিণ দিকে তিনটি দীর্ঘাকার দরজা রয়েছে। এর সামনের অংশে একটি ছোট চৌচালা টিনের ঘর সংযোজিত হয়েছে, যা মুসল্লিদের নামাজ আদায়ের সুবিধার্থে নির্মিত হয়েছে বলে ধারণা করা হয়। নির্মাণশৈলী ও অবকাঠামো বিশ্লেষণ করলে দেখা যায়, মসজিদটি পোড়ামাটি, লালি, চুন, চিনি, চিটাগুড়, কস এবং একটি রাসায়নিক উপাদান ব্যবহার করে নির্মাণ করা হয়েছিল।   তথ্যসূত্র   বিষয়শ্রেণী:ময়মনসিংহ বিভাগের মসজিদ বিষয়শ্রেণী:নেত্রকোণা জেলার দর্শনীয় স্থান বিষয়শ্রেণী:কেন্দুয়া উপজেলা
থাম্ব নীলম চতুর্বেদী হলেন একজন ভারতীয় নারী-মানবাধিকার সমর্থক ও সক্রিয়কর্মী।  তিনি ১৯৬০ সালের ১লা জুলাই উত্তরপ্রদেশের কানপুরে জন্মগ্রহণ করেছিলেন।  তিনি ভারতে লিঙ্গ ও বর্ণ সহিংসতা সম্পর্কে সচেতনতা তৈরি এবং মহিলাদের বিরুদ্ধে সহিংসতা মোকাবেলার জন্য নেটওয়ার্ক তৈরিতে কাজ করছেন। তিনি সক্ষমতা বৃদ্ধির মাধ্যমে গণতান্ত্রিক প্রতিষ্ঠানে নারীদের অংশগ্রহণের দক্ষতা বাড়ানো এবং শিশুশ্রমের সাথে জড়িত পথশিশু ও শিশুদের পুনর্বাসন এবং পরামর্শ পরিষেবাদি প্রচারের চেষ্টা করছেন।http://www.amnesty.ca/women/pdf/02WANnews2.pdf  Retrieved 23 July 2010 তিনি তার অঞ্চলে প্রথম মহিলাআশ্রয় প্রতিষ্ঠা করেছিলেন এবং তার সম্প্রদায়ের নারীদের সহিংসতা ও যৌন হয়রানির বিরুদ্ধে প্রচার চালিয়েছিলেন। অ্যামনেস্টি ইন্টারন্যাশনাল তার এই কাজগুলো তুলে ধরেছে।http://www.amnesty.ca/members/newsletters/pdf06.pdf  Retrieved 23 July 2010  ১৯৭০ এর দশকে শ্রমিকসমিতির কর্মী হিসাবে তিনি শ্রমিকসমিতি আন্দোলনে এবং পুরো ভারতীয় সমাজে নারীদের বিষয়াদি সংক্রান্ত কাজে জড়িত হয়েছিলেন। তিনি শারীরিক ও মানসিক সহিংসতা, যৌতুক ব্যবস্থা, ধর্ষণ, পতিতাবৃত্তি এবং যৌন হয়রানির বিষয় উত্থাপনের জন্য মহিলা কর্মীদের সংগঠিত করেছিলেন।http://www.amnesty.ca/members/newsletters/pdf06.pdf Retrieved 23 July 2010  তিনি মহিলা মঞ্চ, সখী কেন্দ্র এবং মহিলা সংগঠনসমূহের জাতীয় জোট সহ একাধিক ভারতীয় মহিলা সংগঠনের প্রতিষ্ঠাতা বা সহ-প্রতিষ্ঠাতা।http://www.amnesty.ca/women/pdf/02WANnews2.pdf Retrieved 23 July 2010  তিনি ন্যাশনাল অ্যালায়েন্স অফ উইমেন অর্গানাইজেশন্সের (মহিলা সংগঠনসমূহের জাতীয় জোট; সংক্ষেপে এনএডাব্লিউও) মূল সদস্য  এবং ডেমোক্রেটিক পার্টির পক্ষে এনএডাব্লিউওয়ের ভারতীয় মহিলা সংসদে বিরোধী দলের নেতা।   তথ্যসূত্র   বিষয়শ্রেণী:উত্তরপ্রদেশের নারী বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:ভারতীয় মানবাধিকার কর্মী বিষয়শ্রেণী:ভারতীয় নারী সক্রিয়কর্মী বিষয়শ্রেণী:কানপুরের ব্যক্তি
বডলিয়ান গ্রন্থাগার (ইংরেজি: Bodleian Library; ) হল অক্সফোর্ড বিশ্ববিদ্যালয়ের প্রধান গবেষণা গ্রন্থাগার। প্রতিষ্ঠাতা স্যার টমার বডলির নামাঙ্কিত এই গ্রন্থাগারটি ইউরোপের প্রাচীনতম গ্রন্থাগারগুলির অন্যতম। এই গ্রন্থাগারটি ব্রিটিশ গ্রন্থাগারের পরেই ব্রিটেনের দ্বিতীয় বৃহত্তম গ্রন্থাগার। এই গ্রন্থাগারে সংরক্ষিত মুদ্রিত বই ও নথিপত্রের সংখ্যা ১ কোটি ৩০ লক্ষেরও বেশি। লিগ্যাল ডিপোজিট লাইব্রেরিজ অ্যাক্ট ২০০০৩ অনুযায়ী, বডলিয়ান গ্রন্থাগার হল যুক্তরাজ্যের ছয়টি লিগ্যাল ডিপোজিট গ্রন্থাগারের অন্যতম।Legal Deposit Libraries Act 2003 আইরিশ আইন অনুযায়ী, আয়ারল্যান্ড প্রজাতন্ত্রে প্রকাশিত প্রতিটি বইয়ের একটি করে কপির জন্য এই গ্রন্থাগার অনুরোধ জানাতে পারে।S198(5) Copyright and Related Rights Act 2000 অক্সফোর্ডের গবেষকদের কাছে "বডলি" বা "দ্য বড" নামে পরিচিত এই গ্রন্থাগারটি প্রধানত একটি রেফারেন্স লাইব্রেরি এবং সাধারণভাবে এই গ্রন্থাগারের রিডিং রুমগুলি থেকে নথিপত্র অন্যত্র সরানো যায় না।  ২০০০ সালে অক্সফোর্ড বিশ্ববিদ্যালয়ের বেশ কয়েকটি গ্রন্থাগারকে প্রশাসনিক উদ্দেশ্যে একক প্রকল্পের আওতায় আনা হয়। গোড়ার দিকে প্রকল্পটির নাম ছিল অক্সফোর্ড ইউনিভার্সিটি লাইব্রেরি সার্ভিস (ওইউএলএস)। ২০১০ সাল থেকে এটির নাম হয় বডলিয়ান লাইব্রেরিজ। বডলিয়ান গ্রন্থাগার এই প্রকল্পের অন্তর্ভুক্ত গ্রন্থাগারগুলির মধ্যে বৃহত্তম।  অক্সফোর্ড বিশ্ববিদ্যালয়ের সকল কলেজেরই নিজস্ব গ্রন্থাগার আছে, যার মধ্যে অনেকগুলিই বডলিয়ান গ্রন্থাগার প্রতিষ্ঠার অনেক আগে প্রতিষ্ঠিত হয় এবং এই গ্রন্থাগারগুলির প্রতিটিই বডলিয়ান গ্রন্থাগার থেকে সম্পূর্ণরূপে পৃথক। অবশ্য সেই গ্রন্থাগারগুলিও সোলো (সার্চ অক্সফোর্ড লাইব্রেরিজ অনলাইন) অর্থাৎ বডলিয়ান গ্রন্থাগারের অনলাইন ইউনিয়ন ক্যাটালগ প্রকল্পে অংশগ্রহণ করে। ২০১৫ সালে বডলিয়ান গ্রন্থাগারের অভিলেখাগারের বৃহত্তম অংশ ডিজিটালকৃত করে সর্বসাধারণের জন্য অনলাইনে প্রকাশ করা হয়।Jonathan Jones, Oxford's online Bodleian archive: illumination for all, The Guardian, 8 August 2015.   তথ্যসূত্র   আরও পড়ুন Craster, H. H. E. (1952) History of the Bodleian Library. London: O.U.P. Macray, Rev. William Dunn (1868) Annals of the Bodleian Library, Oxford, A.D. 1598–A.D. 1867. London: Rivingtons. Price, Henry Clarke (2007) "The Bod's Secret Underbelly", Cherwell  বহিঃসংযোগ   Bodleian Library – official website  Digital Bodleian  Oxford Digital Library    360° Panorama at dusk in the Quadrangle      বিষয়শ্রেণী:অক্সফোর্ড বিশ্ববিদ্যালয়ের গ্রন্থাগার
কালীনগর রেলওয়ে স্টেশন হল পূর্ব রেল জোনের ব্যান্ডেল কাটোয়া রেলপথের একটি রেলওয়ে স্টেশন। ভারতের পশ্চিমবঙ্গ রাজ্যের নদিয়া জেলার অন্তর্গত স্টেশনটি নবদ্বীপের দক্ষিণ অংশ এবং পার্শ্ববর্তী এলাকায় রেল পরিষেবা প্রদান করে। যাত্রী ট্রেন (প্যাসেঞ্জার) ট্রেনগুলি রেলওয়ে স্টেশনের উপর দিয়ে যায়।   ইতিহাস  প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। হুগলি - কাটোয়া  শাখা রেলপথ ১৯১৩ সালে হাওড়া শাখার একটি সম্প্রসারিত অংশ হিসেবে প্রতিষ্ঠিত হয়েছিল। ১৯৯৪ - ৯৬ সালের মধ্যে এই শাখাটি বৈদ্যুতিক ট্রেন চলার উপযুক্ত করা হয়। এই স্টেশনটি পরে যাত্রীদের সুবিধার জন্য করা হয়।  অবস্থান কালীনগর রেলওয়ে স্টেশন পশ্চিমবঙ্গের নবদ্বীপ শহরের দক্ষিণে অবস্থিত। হাওড়া-ব্যান্ডেল-নবদ্বীপ ধাম- কাটোয়া-নিউ জলপাইগুড়ি মধ্য দিয়ে রেলপথটি অগ্রসর হয়েছে। স্টেশন শিয়ালদহ রেলওয়ে স্টেশন থেকে ১০৯  কিলোমিটার ও হাওড়া থেকে ১০১ কিমি দুরে অবস্থিত এবং ব্যান্ডেল থেকে ৫৬কিমি দূরে নদিয়া জেলায় অবস্থিত।   পরিকাঠামো  দ্বৈত রেল ট্র্যাক স্থাপন করার পর রেলওয়ে স্টেশনে ২ টি প্ল্যাটফর্ম রয়েছে।  বৈদ্যুতিকীকরণ  কাটোয়া-ব্যান্ডেল বিভাগকে ১৯৯৪-১৯৯৬ সালে বিদ্যুতায়িত করা হয়েছে। তথ্যসূত্র  বহিঃসংযোগ  বিষয়শ্রেণী:নদিয়া জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:হাওড়া রেলওয়ে বিভাগ
জেনিরো জে টাকার (জন্ম ১৫ মার্চ ১৯৭৫ সালে বারমুডা) একটি হল বারমুডিয়ান ক্রিকেটার, যিনি বারমুডা ক্রিকেট দলের ২০০৬ সালের ১৭ মে সর্বপ্রথম খেলা একদিনের আন্তর্জাতিক ম্যাচে দলের অধিনায়কত্ব করেছেন; ডাকওয়ার্থ লুইস পদ্ধতিতে বারমুডা তিন উইকেটে ম্যাচটিতে জয় পায়, টাকার ৯ ওভারে ২৯ রান দিয়ে ২টি উইকেট নিয়েছেন এবং ১৭ রান করেছিলেন। এরপরে তিনি বারমুডার হয়ে ছাব্বিশটি ওয়ানডে খেলতে নেমেছেন।  টাকার সর্বপ্রথম টপ লেভেল ঘরোয়া ক্রিকেটে আসেন ১৯৯৬-৯৭ সালে, যখন তিনি বারমুডার হয়ে উইন্ডওয়ার্ড দ্বীপের বিপরীতে লিস্ট এ শেল/স্যান্ডেল ট্রফি খেলেন, উক্ত খেলায় ৩রান স্কোর সহ ৪৫ রান দিয়ে ১টি উইকেট সংগ্রহ করেন। পরের চারটি মৌসুমে তিনি বিরতি দিয়ে দিয়ে খেলেন, কিন্তু ২০০০-০১ এর পরে রেড স্ট্রাইপ বোল প্রতিযোগিতায় বারমুডা পশ্চিম ভারতীয় ঘরোয়া ক্রিকেটে লিস্ট এ স্তরে খেলতে পারেননি। দুবাইতে অনুষ্ঠিত হতে যাওয়া আইসিসি টি২০ বিশ্বকাপ বাছাইপর্ব প্রতিযোগিতার জন্যও জেনিরো নির্বাচিত হয়েছেন।  ২০০৫ সালের জুলাই মাসে আইসিসি ট্রফির প্রচারণায় টাকার পুরো সময়টি খেলেছিল, কারণ তারা প্রতিযোগিতায় তৃতীয় স্থান অর্জন করেছিল। ব্যাট হাতে টাকার ৪৬.৪০ গড়ে আমেরিকার বিপক্ষে ১৩২ রান করেন এবং সাতটি উইকেট নিয়েছিল। পরের মাসে আইসিসি আন্তর্মহাদেশীয় কাপ প্রতিযোগিতায় কানাডার বিপক্ষে দ্বিতীয় ইনিংসে ১২৩ রান সংগ্রহ করে তিনি প্রথম শ্রেণীর ক্রিকেটে সেঞ্চুরি দিয়ে অভিষেক করেছিলেন।  ২০১২ বিশ্ব টুয়েন্টি২০ বাছাইপর্বে বারমুডার স্কোয়াডের অংশ হিসাবে তাকে নির্বাচিত করা হয়েছিল।   তাঁর বাবা জন বারমুডার হয়ে আইসিসি ট্রফিতে অনেকবার খেলেছিলেন এবং জিম্বাবুয়ের বিপক্ষে ১৯৮২ সালের টুর্নামেন্টের ফাইনালে অংশ নিয়েছিলেন।  ২০১৮ সালের এপ্রিলে, মালয়েশিয়ায় ২০১৮ আইসিসি বিশ্ব ক্রিকেট লীগ চতুর্থ বিভাগের টুর্নামেন্টের জন্য বারমুডার স্কোয়াডে সে নির্বাচিত হয়েছিল।  ২০১৯ সালের সেপ্টেম্বরে, সংযুক্ত আরব আমিরাতে অনুষ্ঠিতব্য ২০১৯ আইসিসি টি২০ বিশ্বকাপ বাছাইপর্বের টুর্নামেন্টের জন্য বারমুডার স্কোয়াডে তার অন্তর্ভুক্তি হয়। ১৯ অক্টোবর, ২০১৯-এ পাপুয়া নিউ গিনির বিপক্ষে বারমুডার হয়ে টুয়েন্টি২০ আন্তর্জাতিক (টি২০আই) ক্রিকেটে তার অভিষেক হয়।   তথ্যসূত্র    বহিঃসংযোগ      বিষয়শ্রেণী:বারমুডার টুয়েন্টি২০ আন্তর্জাতিক ক্রিকেটার বিষয়শ্রেণী:বার্মুডীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:বারমুডার একদিনের আন্তর্জাতিক ক্রিকেটার বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
হিলিয়াম পরমাণু 300px|right|Helium atom ground state. An illustration of the helium atom, depicting the nucleus (pink) and the electron cloud distribution (black). The nucleus (upper right) in helium-4 is in reality spherically symmetric and closely resembles the electron cloud, although for more complicated nuclei this is not always the case. The black bar is one angstrom ( or ). শ্রেণীবিভাগ একটি মৌলিক পদার্থের ক্ষুদ্রতম স্বীকৃত বিভাগ বৈশিষ্ট্য ভর সীমা:   থেকে  বৈদ্যুতিক আধান:  শূন্য (নিরপেক্ষ), বা আয়ন চার্জ ব্যাস সীমা:  ৬২ pm (He) থেকে ৫২০ pm (Cs) (data page) উপাদান: ইলেকট্রন এবং প্রোটন ও নিউট্রনের একটি নিবিড় নিউক্লিয়াস
শেকিন’ স্টিভেন্স (Shakin' Stevens) যিনি "শেকি" নামেও পরিচিত ১৯৪৮ সালে যুক্তরাজ্যের কার্ডিফ, ওয়েল্‌স্‌ এ জন্মগ্রহণ করেন। তিনি একজন প্লাটিনাম সেলিং আর্টিস্ট এবং আশির দশকে যুক্তরাজ্যের সবচেয়ে সফল একক শিল্পীদের মধ্যে একজন। ৬০ এর দশকে তিনি তার ক্যারিয়ার শুরু করেন। "বিকজ আই লাভ ইউ" গানটি তার অন্যতম একটি সেরা গান।   অ্যালবাম  Shaky, The Epic Masters, Hits & More!, More   তার কয়েকটি বিখ্যাত গান  Because I Love You Cry Just A Little Bit   বহিঃসংযোগ    Official Site  Shakin' Stevens biography from BBC Wales  "Elvis!", the Musical - Musicians involved  CBS Executive talking about Shakin'Stevens 1980 Australian Tour  বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েলস রক গায়ক বিষয়শ্রেণী:ওয়েলস পুরুষ গায়ক বিষয়শ্রেণী:কার্ডিফ থেকে মানুষ বিষয়শ্রেণী:এপিক রেকর্ডসের শিল্পী  en:Shakin' Stevens
বীরেন্দর সিং কাদিয়ান ভারতের দিল্লির একজন আইনজীবী ও রাজনীতিবিদ যিনি আম আদমি পার্টির রাজনীতির সাথে যুক্ত। তিনি দিল্লি বিধানসভার একজন বিধায়ক।  জীবনী বীরেন্দর সিং কাদিয়ান ২০১১ সালে কুরুক্ষেত্র বিশ্ববিদ্যালয় থেকে আইনে স্নাতকোত্তর শিক্ষা সম্পন্ন করেন। তিনি ২০২০ সালের ১১ ফেব্রুয়ারি দিল্লি সেনানিবাস বিধানসভা কেন্দ্রের বিধায়ক হিসেবে নির্বাচিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আম আদমি পার্টির রাজনীতিবিদ বিষয়শ্রেণী:ভারতীয় আইনজীবী বিষয়শ্রেণী:কুরুক্ষেত্র বিশ্ববিদ্যালয়ের প্রাক্তন শিক্ষার্থী বিষয়শ্রেণী:দিল্লি বিধানসভার সদস্য ২০২০-২০২৫
সুজাওয়াল জেলা (এছাড়াও সাজাওয়াল বানান করা হয়ে থাকে; , ) পাকিস্তানের সিন্ধু প্রদেশে অবস্থিত একটি অন্যতম জেলা। এটি উত্তর ২৪°৩৬'২৩"এবং পূর্বের ৬৮°৪'১৯" দ্রাঘিমাংশে অবস্থিত এবং উত্তর-পশ্চিম সীমান্তে সিন্ধু নদীর তীরে অবস্থিত যেখানে থাট্টা জেলা থেকে আলাদা হয়েছে। জেলাটি প্রায় ৭৩৩৫ বর্গ কিমি এলাকা জুড়ে গঠিত হয়েছে।  প্রশাসনিক বিভাগ সুজাওয়াল জেলা ৫টি তহসিলে নিয়ে গঠিত। নিম্নে তুলে ধরা হল:  জাতি,   খারো চান,   মিরপুর বাথোরো,   শাহ বন্দর   এবং সুজাওয়াল  জনসংখ্যা এবং ভাষা ১৯৯৮ সালের আদমশুমারীর হিসাব অনুসারে, জাতি, খারো চান, মিরপুর বাথরো, শাহবন্দর ও সুজাওয়ালের তহসিলের মোট জনসংখ্যা ছিল প্রায় ৫,৩০,০০০ জন। জেলাটির প্রধান ভাষা হচ্ছে সিন্ধি, যেখানে জনসংখ্যার প্রায় ৯৮.৬% মানুষ মাতৃভাষা হিসেবে ভাষাটি ব্যবহার করে থাকে।   তথ্যসূত্র  বহিঃসংযোগ  বিষয়শ্রেণী:সুজাওয়াল জেলা বিষয়শ্রেণী:সিন্ধু প্রদেশের জেলা
শঙ্খিনী বা ভোতালেজ কেউটে বা ডোরা কাল কেউটে বা ডোরা শঙ্খিনী বা শাঁখামুটি বা কোয়ালি ( বৈজ্ঞানিক নাম: Bungarus fasciatus ) হচ্ছে এলাপিডি পরিবারভুক্ত এক প্রকার বিষধর সাপ। এটি Bungarus গণের আওতাভুক্ত। এই সাপের বিস্তৃতি দেখা যায় ভারতীয় উপমহাদেশ ও দক্ষিণ পূর্ব এশিয়ায়। এটি কেউটে সাপের ভেতরে সবচেয়ে দীর্ঘ এবং এটির সর্বোচ্চ দৈর্ঘ্য হতে পারে ।Smith, Malcolm A. Fauna of British India...Vol III - Serpentes, pages 411 to 413  বর্ণনা শঙ্খিনীদের সহজেই চিহ্নিত করা যায় তাদের সুপরিচিত কালোর মধ্যে হলুদ ডোরা দিয়ে। তবে হলুদের মধ্যে মাথা হতে লেজ পর্যন্ত সোজা কালো ডোরাও দেখে গেছে যদিও তা বিরল খুব। শঙ্খিনী/ডোরা কাল কেউটে  সাপের দৈর্ঘ্য ১৫০ সেমি, সর্বোচ্চ দৈর্ঘ্য ২২৫ সেমি পর্যন্ত উল্লেখ করা হয়েছে। সাপটি বেশ বড় হলেও সাপটির লেজের অংশটি ছোট ও ভোতা। সদ্য প্রস্ফুটিত অবস্থায় এদের দৈর্ঘ্য ২০ থেকে ৪০ সেমি উল্লেখ করা হয়েছে।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: উভচর প্রাণী ও সরীসৃপ, খণ্ড: ২৫ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৬৭। এই সাপটি সাধারনত মানুষ দেখলে পালানোর চেষ্টা করে। মাথা ঝোপ বা মাটির মধ্যে লুকিয়ে রাখে। তখন ভোতা লেজটিকে অনেকে মাথা ভেবে ভুল করে।  স্বভাব শান্ত ও লাজুক স্বভাবের। সাধারণত মানুষ এড়িয়ে চলে। এমনকি বিরক্ত করলে শরীর পেঁচিয়ে মাথা শরীরের নিচে লুকিয়ে রাখে। বলা যায় মানুষের জন্য হুমকিস্বরুপ নয় মোটেও। তবে শিকারে বেশ দ্রুত। অন্য সাপ খায় বিশেষ করে  চন্দ্রবোড়ার মত বিষাক্ত সাপগুলিও। কাল কেউটে সাপ সমতল ভূমির উন্মুক্ত স্থানে বাস করে। তবে পাহাড়ি জলস্রোতেও এদের দেখা যায়। এরা ধীর গতিসম্পন্ন এবং তীব্র বিষ ধারণ করে। স্ত্রী সাপ এপ্রিল মাসের মাঝামাঝি সময়ে ৪ থেকে ১৪টি ডিম দেয় এবং ডিমের পরিস্ফুটনকাল পর্যন্ত অপেক্ষা করে। ডিমের পরিস্ফুটনের জন্য ৬১ দিন সময় লাগে।  বিস্তৃতি বাংলাদেশ উদ্ভিদ ও প্রাণী জ্ঞানকোষে ডোরা কাল কেউটে সাপকে বাংলাদেশের আবাসিক সাপ হিসেবে ধরা হয়েছে। এ প্রজাতির সাপ বাংলাদেশের পার্বত্য চট্টগ্রাম এলাকায় ব্যাপক বিস্তৃত। এরা ভারত, নেপাল, ভুটান, মায়ানমার, চীন, থাইল্যান্ড, সিঙ্গাপুর, কম্বোডিয়া, লাওস, ম্যাকাও, ভিয়েতনাম, মালয়েশিয়া, ইন্দোনেশিয়া এবং ব্রুনেই অংশে পাওয়া যায়।  অবস্থা আইইউসিএন এটিকে বাংলাদেশে বিপন্ন এবং বিশ্বে বিপদমুক্ত বলে বিবেচনা করে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫০৭   তথ্যসূত্র    বহিঃসংযোগ    Integrated Taxonomic Information System - Bungarus fasciatus  বিষয়শ্রেণী:এলাপিডি বিষয়শ্রেণী:বাংলাদেশের সরীসৃপ বিষয়শ্রেণী:ভারতের সরীসৃপ বিষয়শ্রেণী:মিয়ানমারের সরীসৃপ বিষয়শ্রেণী:কম্বোডিয়ার সরীসৃপ বিষয়শ্রেণী:চীনের সরীসৃপ বিষয়শ্রেণী:ইন্দোনেশিয়ার সরীসৃপ বিষয়শ্রেণী:লাওসের সরীসৃপ বিষয়শ্রেণী:মালয়েশিয়ার সরীসৃপ বিষয়শ্রেণী:থাইল্যান্ডের সরীসৃপ বিষয়শ্রেণী:ভিয়েতনামের সরীসৃপ বিষয়শ্রেণী:১৮০১-এ বর্ণিত প্রাণী বিষয়শ্রেণী:ধরন অনুযায়ী সাপ বিষয়শ্রেণী:এশিয়ার সাপ বিষয়শ্রেণী:ব্রুনেইয়ের সরীসৃপ বিষয়শ্রেণী:চীনের সাপ বিষয়শ্রেণী:সিঙ্গাপুরের সরীসৃপ বিষয়শ্রেণী:ভিয়েতনামের সাপ বিষয়শ্রেণী:১৮০১-এ বর্ণিত সরীসৃপ
উইকিপিডিয়া অ্যাডভেঞ্চারে স্বাগতম! left|link= হাই ! আমরা খুবই আনন্দিত যে আপনি আমাদের সম্প্রদায় ও লক্ষ্যের সাথে পরিচিত হওয়ার এই বন্ধুসুলভ ও মজাদার পদ্ধতির খেলাটি খেলে তা শিখতে চেয়েছেন। আমার মতে, এই সংযোগগুলো আপনার শুরু করার ক্ষেত্রে সহায়ক হতে পারে।  উইকিপিডিয়া অ্যাডভেঞ্চার শুরুর পাতা  উইকিপিডিয়া অ্যাডভেঞ্চারের বিশ্রামকক্ষ  চাঘর- নতুন সম্পাদকদের সাহায্যের স্থান  উইকিপিডিয়া সাহায্য পাতা --
This sub-template returns the associated country's CPI for a specific year. It is used by  for calculating the inflation rate between two given years, which in turn is used by  to calculate inflated values. It usually isn't meant to be called directly. The information in this dataset is manually input from Consumer Price Index (estimate) 1800–, Federal Reserve Bank of Minneapolis.   ব্যবহার      Providing no parameter or providing an invalid parameter will result in the "default" CPI, what usually means the latest one.   আরও দেখুন